

**ประกาศฝ่ายวิชาการ มหาวิทยาลัยธรรมศาสตร์**

**เรื่อง การทดแทนวิชาในหลักสูตรวิชาศึกษาทั่วไป 2556/2558 กับ วิชาในหลักสูตรวิชาศึกษาทั่วไป 2561**

-----------------------------

ตามที่ฝ่ายวิชาการได้ปรับปรุงหลักสูตรวิชาศึกษาทั่วไปให้เป็นตามเกณฑ์มาตรฐานหลักสูตรระดับปริญญาตรี พ.ศ.2558 เพื่อใช้ในปีการศึกษา 2561 สำหรับนักศึกษาหลักสูตรฉบับ พ.ศ.2556/2558   
ที่หลักสูตรกำหนดให้เรียนรายวิชาศึกษาทั่วไป กลุ่มสหวิทยาการ และหมวดภาษา ที่ยังไม่ได้ลงทะเบียนเรียน  
ในวิชาดังกล่าวครบตามข้อกำหนดของหลักสูตร ดังนั้น เพื่อไม่ให้นักศึกษารุ่นปีการศึกษา 2556-2560   
ได้รับผลกระทบในช่วงรอยต่อระหว่างหลักสูตรเก่า กับหลักสูตรปรับปรุงใหม่ คณะกรรมการบริหารมหาวิทยาลัยครั้งที่ 7/2561 เมื่อวันที่ 9 เมษายน 2561 วาระที่ 4.7 เรื่องข้อกำหนดหลักสูตรวิชาศึกษาทั่วไป ฉบับปรับปรุง พ.ศ.2561 เห็นชอบให้นักศึกษาสามารถลงทะเบียนเรียนในหลักสูตรวิชาศึกษาทั่วไป   
ฉบับปรับปรุง พ.ศ.2561 ในหมวดวิชาเดียวกันทดแทนได้เป็นกรณีพิเศษ เพื่อให้ครบตามข้อกำหนด  
ของหลักสูตรฉบับเดิม ดังนี้

|  |  |
| --- | --- |
| **วิชาในหลักสูตรปรับปรุง พ.ศ. 2556/2558** | **ทดแทนโดยวิชาในหลักสูตรปรับปรุง พ.ศ. 2561** |
| **1) หมวดสังคมศาสตร์**  มธ.120 สหวิทยาการสังคมศาสตร์ 2 (2-0-4) | **1) หมวดสังคมศาสตร์**  มธ.101 โลก, อาเซียน และไทย 3 (3-0-6)  **หรือ** มธ.109 นวัตกรรมกับกระบวนการคิดผู้ประกอบการ 3 (3-0-6) |
| **2) หมวดมนุษยศาสตร์**  มธ.110 สหวิทยาการมนุษยศาสตร์ 2 (2-0-4) | **2) หมวดมนุษยศาสตร์**  มธ.102 ทักษะชีวิตทางสังคม 3 (3-0-6)  **หรือ** มธ.108 การพัฒนาการและการจัดการตนเอง 3 (3-0-6) |
| **3) หมวดวิทยาศาสตร์กับคณิตศาสตร์**  มธ.130 สหวิทยาการวิทยาศาสตร์และเทคโนโลยี 2 (2-0-4) | **3) หมวดวิทยาศาสตร์กับคณิตศาสตร์**  มธ.103 ชีวิตกับความยั่งยืน 3 (3-0-6)  **หรือ** มธ.107 พื้นฐานทักษะทางดิจิตัล 3 (3-0-6) |
| **4) หมวดภาษา**  ท.161 การใช้ภาษาไทย 3 (3-0-6)  หรือ ท.160 ภาษาไทยเบื้องต้น 3 (3-0-6)  หรือ มธ.140 ไทยศึกษา 3 (3-0-6)  สษ.171 ภาษาอังกฤษพื้นฐาน 2 3 (3-0-6)  สษ.172 ภาษาอังกฤษพื้นฐาน 3 3 (3-0-6) | **4) หมวดภาษา**  \*มธ.104 การคิด อ่าน และเขียนอย่างมีวิจารณญาณ 3 (3-0-6)  มธ.106 ความคิดสร้างสรรค์และการสื่อสาร 3 (3-0-6)  \*มธ.105 ทักษะการสื่อสารด้วยภาษาอังกฤษ 3 (3-0-6) |

**แนวทางการเทียบโอนรายวิชาและหน่วยกิตของวิชาศึกษาทั่วไป ส่วนที่ 1**

สำหรับ นักศึกษาระดับปริญญาตรีที่เคยศึกษา มธ. และสอบผ่านการคัดเลือกเข้ามาเป็นนักศึกษาใหม่ใน มธ. มีดังนี้

1. กรณีนักศึกษาเคยลงทะเบียนเรียนวิชาศึกษาทั่วไป ส่วนที่ 1 ครบ 21 หน่วยกิต และมีผลการศึกษาของแต่ละรายวิชาระดับ C ขึ้นไป ให้นักศึกษาได้รับการยกเว้นไม่ต้องศึกษาวิชา ส่วนที่ 1 ตามรูปแบบใหม่ โดยให้คณะรวบรวมรายชื่อนักศึกษาดังกล่าว พร้อมเอกสารหลักฐานแจ้งสำนักงานทะเบียนนักศึกษา   
เพื่อบันทึกผลการเทียบโอน

2. กรณีนักศึกษาเคยลงทะเบียนเรียนวิชาศึกษาทั่วไป ส่วนที่ 1 แต่ยังไม่ครบ 21 หน่วยกิต   
ให้นักศึกษาดำเนินการขอเทียบโอนรายวิชาและหน่วยกิตเป็นรายวิชาตามหมวด โดยเสนอเรื่องที่คณะต้นสังกัด

ประกาศ ณ วันที่ 25 มิถุนายน พ.ศ. 2561

(รองศาสตราจารย์ ดร.ชาลี เจริญลาภนพรัตน์)

รองอธิการบดีฝ่ายวิชาการ